stanford-oval/wikipedia huggingface dataset:
Ylös Jangtse-jokea

| Ylös Jangtse-jokea> Up the Yangtze |
| --- | --- |

Ohjaaja:  Yung Chang
Käsikirjoittaja:  Yung Chang
Tuottaja:   Mila Aung-Thwin  John Christou  Germaine Wong 
Säveltäjä:  Olivier Alary
Kuvaaja:  Shi Qing Wang
Leikkaaja:  Hannele Halm
Valmistustiedot
Valmistusmaa:  Kanada
Tuotantoyhtiö:   Eye Steel Film  National Film Board of Canada (NFB) 
Levittäjä:  Zeitgeist Films EyeSteelFilm Netflix
Kesto:  93 min
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Ylös Jangtse-jokea (kiin.: 沿江而上; pinyin: yánjiāng érshàng; kirjaimellisesti: 'jokea pitkin') on vuonna 2007 julkaistu dokumenttielokuva, jonka ohjasi kiinalaiskanadalainen Yung Chang. Dokumentti kuvaa Kolmen rotkon padon rakennusta Jangtse-joella ja erityisesti ihmisiä, joiden elämään pato vaikuttaa. Elokuva tuotettiin yhteistyössä National Film Board of Canadan ja EyeSteelFilm -⁠elokuvayhtiön kanssa. Canadian Broadcasting Corporation, National Geographic Channel, P.O.V., SODEC, ja Telefilm osallistuivat myös projektiin.
Palkinnot

| Festivaali | Palkinto | Ajankohta |
| --- | --- | --- |
| Genie Awards | Best Documentary | 2009 |
| Golden Horse Film Festival and Awards | Best Documentary | 2008 |
| Sundance Film Festival | Official Selection | 2008 |
| Vancouver International Film Festival | Best Canadian Documentary | 2008 |
| San Francisco International Film Festival | Best Feature Documentary | 2008 |
| Independent Spirit Awards | Best Documentary Nominee | 2009 |
Aiheesta muualla

Up the Yangtze National Film Board of Canada.  15.8.2017. Arkistoitu 21.10.2021. Viitattu 21.10.2021. (englanniksi)
Up the Yangtze! International Documentary Filmfestival Amsterdam – IDFA. Viitattu 21.10.2021. (englanniksi)
Yurina Yamada

Yurina Yamada vuonna 2012.
Yurina Yamada (s. 12. heinäkuuta 1996 Otari) on japanilainen uransa päättänyt mäkihyppääjä. Hänen seuransa oli Waseda University.
Vuoden 2014 talviolympialaisissa Yamada hyppäsi normaalimäessä 30:nneksi eli viimeiseksi.
Maailmancupissa Enger kilpaili ensimmäisen kerran tammikuussa 2012 Hinterzartenissa sijoittuen 16:nneksi. Parhaimmillaan hän sijoittui kymmenenneksi maaliskuussa 2012 Zaōssa.
Nuorten MM-kilpailuihin Enger on osallistunut neljä kertaa. Vuosina 2012 ja 2014 hän voitti joukkuemäessä maailmanmestaruuden ja vuonna 2015 pronssia. Normaalimäessä hän on sijoittunut parhaimmillaan 11:nneksi vuosina 2012 ja 2015.
Vuosanganjärvi

| Vuosanganjärvi |
| --- | --- |
Valtiot:  Suomi 
Paikkakunta:  Kuhmo 
Koordinaatit:  64°22′56″N, 29°10′48″E
Vesistöalue ja valuma-alueen tietoja
Laskujoki:  Vuosanganjoki 
Järvinumero:  59.944.1.001
Mittaustietoja
Pinnankorkeus:  176 m  
Rantaviiva:  61,043 km  
Pinta-ala:  10,4234 km²  
Tilavuus:  0,04548251 km³  
Keskisyvyys:  4,36 m  
Suurin syvyys:  25 m  
Saaria:  78 
 fiVuosanganjärvi 
Vuosanganjärvi , johon viitataan myös muodossa Vuosanganjärvi-Hyötyjärvi , on Kainuussa Kuhmossa sijaitseva järvi.
Maantietoa

Järven pinta-ala on 1 000 hehtaaria eli 10 km². Se on 8,6 kilometriä pitkä ja 3,4 kilometriä leveä. Järven keskiosassa on salmimainen kaventuma, jonka perusteella järvellä on kaksi järvenosaa. Salmi on 1,5 kilometriä pitkä ja kapeammillaan 300 metriä leveä. Siinä on Tulilahti, joka työntyy länteen. Järven lounainen järvenosa on 3,8 kilometriä pitkä ja 3,3 kilometriä leveä. Täällä on järvellä lähes yhtä suuri järvenselkä, josta lounaassa kaventuu etelään Lehminiemen ohitse Niskalahti ja sen haarana Pikkujärvi. Pikkujärvessä sijaitsee Nahkanivassa järven luusua. Koillinen järvenosa on kolmihaarainen. Salmesta tuleva haara muuttuu järvenselällä kahdesi lahtimaiseksi haaraksi. Pohjoinen haara aukeaa 60 metriä kapean Jousisalmen takana Hyötyjärveksi. Kaakkoinen haara kääntyy keskellä koilliseen, jossa sijaitsee Pitkäperän lahti.
Järvessä on 78 saarta, joista 42 sijaitsee koillisessa järvenosassa, 30 lounaisessa järvenosassa ja kuusi niiden välisessä salmessa. Hyötyjärvellä on vain yksi saari ja toisessa haarassa niitä on 11. Siellä sijaitsevat Kuohunsaari, Kirkkosaari, Mäntysaari ja Korpisaari. Järvenselällä on vielä 30 saarta, joista Selkäsaaret, Kukkurisaari ja Marjosaari ovat noin 200 metriä pitkiä. Näistä pohjoiseen sijaitsee Lokkisaarien saaristo. Salmen lounspään suulla sijaitsevat Härkäsaari ja Lammassaari, jotka ovat lounaisen järvenosan suurimmat saaret. Tämän pohjoisrannalla sijaitsevat vielä Luhtasaari, Pitkäsaari, Pikku-Nesteri, Iso-Nesteri ja Juurikkasaari. Vielä järvenselän etelärannalla sijaitsevat suuri Vihtasaari ja pienemmät Liponsaari ja Mökkösaari. Niskalahdella ovat Rattisaari ja Niskasaaret.
Järvi on luodattu ja siitä on julkaistu syvyyskartat. Sen tilavuus on 46 miljoonaa m³ eli 0,046 km³. Järven keskisyvyys on 4,4 metriä ja suurin syvyys on 25 metriä. Syvin kohta sijaitsee pohjoisen järvenosan kaakkoisessa haarassa, joka johtaa Pitkäperälle. Syvänne sijaitsee haaran suulla Hanhiniemen länsipuolella.
Järvi on erämaajärvi, vaikka sen rannoilla onkin asutusta. Järven rantaviivan pituus on 61 kilometriä, joka on lähes kokonaan metsämaata. Peltomaata on lähinnä Vuosangalla ja kahdessa muussa kohdassa. Rannoille on rakennettu kolme kymmentä vapaa-ajan asuntoa. Niille johtaa tiet seututieltä 904 ja yhdystieltä 9050 haarautuvilta teiltä.
Vesistösuhteet

Järvi sijaitsee Oulujoen vesistössä (vesistöaluetunnus 59) Ontojärven–Lentuan valuma-alueen (59.9) Kellojärven valuma-alueella (59.94), jonka Vuosanganjärven alueeseen (59.944) järvi kuuluu. Järven vedenpinnan korkeus on 176,0 metriä mpy.
Valuma-alue saa pääosan vedestään omalta valuma-alueeltaan sekä kolmelta muulta valuma-alueelta. Hyötyjärveen laskee Kuusamonjoki, joka on Kuusamojärven (112 ha) ja Kuusamonjoen valuma-alueen (59.945) laskujoki. Salmessa Tulilahden suulle laskee Kotajoki, joka on Kotajoen valuma-alueen (59.948) laskujoki. Joen viimeinen osuus lähtee Kotajärven (76 ha) laskuosuudella sijaitsevasta Kotalammesta (6 ha). Viereinen Juurikkajoki laskee Juurikkajärvestä (55 ha), joka kuuluu Vuosanganjärven lähialueeseen. Lounaisen järvenosan itärannan Härmälahteen laskee Kangasjoki, joka on Kangasjoen valuma-alueen (59.947) laskujoki. Se virtaa matkallaan Härmäjärvestä (170 ha) alas Ruuhijärven (15 ha), Ison Aittojärven (35 ha), Polvijärven (9 ha), Kangaslammen (26 ha) ja Pienen Kangaslammen (4 ha) läpi.
Vuosanganjärven alueella on 29 yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimpia ovat edellä mainittu Juurikkajärvi, koilliseen järvenosaan laskeva Kalliojärvi (51 ha) ja Niskalahteen laskeva Niskajärvi (12 ha).
Järven laskujoki lähtee Pikkujärven luusuasta aluksi Pitkäkoskena, sitten Vuosanganjokena ja sitten Louhikoskena. Lasku-uoma laskee Kuivajärveen, ja se jatkaa Korpijärven kautta Kellojärveen ja pian sen jälkeen Ontojärveen.
Wisma 46

Jakartan rakennuksia, keskellä Wisma 46 -pilvenpiirtäjä.
Wisma 46 on vuonna 1996 valmistunut 262 metriä korkea pilvenpiirtäjä Etelä-Jakartassa. Se on Indonesian korkein rakennus. Tämän kahdesta kellarikerroksesta ja 56 maanpäällisestä kerroksesta koostuvan rakennuksen päämateriaaleina ovat lasi, teräs ja betoni.
Rakennuksen suunnittelusta vastasi kaksi arkkitehtitoimistoa: Zeidler Partnership Architects ja DP Architects Private Ltd.
Aiheesta muualla

Pilvenpiirtäjän kotisivut (englanniksi) (wisma46.com)
Postmodernism and Jakarta's urban structures (9/2008) (englanniksi) (thejakartapost.com)
Wikimedia Commonsissa on kuvia tai muita tiedostoja aiheesta .
The Mall at the World Trade Center

| The Mall at the World Trade Center |
| --- | --- |

Sijainti:  Manhattan, Yhdysvallat
Koordinaatit:  40°42′41″N 74°00′43″W﻿ / ﻿40.7113°N 74.0119°W﻿ / 40.7113; -74.0119
Rakennustyyppi:  Ostoskeskus
Suunnittelija:  Santiago Calatrava
Valmistumisvuosi:  1970
Omistaja:  Port Authority of New York and New Jersey
 fiThe Mall at the World Trade Center 
  
Pohjakuva ostoskeskuksesta ennen iskuja.
The Mall at the World Trade Center oli New Yorkin kaupungissa, Lower Manhattanilla sijainnut ostoskeskus, joka sijaitsi World Trade Centerin rakennuskompleksin maanalaisissa kerroksissa. Se tuhoutui syyskuun 11. päivän iskuissa vuonna 2001. Austin J. Tobin Plaza -aukion alla sijainnut ostoskeskus oli Lower Manhattanin suurin. Se sijaitsi metroasemien vieressä ja sen läpi kulki päivittäin arviolta 200 000 ihmistä.
Syyskuun 11. päivän iskut

11. syyskuuta 2001 19 kaappaajaa ottivat haltuunsa neljä matkustajalentokonetta Yhdysvalloissa. Yksi kaapatuista koneista oli American Airlinesin lento 11, joka törmäsi One World Trade Centeriin kello 8.46 paikallista aikaa. Ostoskeskus koki suuria vaurioita, ja keskuksen käytävät täyttyivät savulla. Kello 9.03 iskeytyi United Airlinesin lento 175 Two World Trade Centeriin. Kello 9.59 sortui Two World Trade Center ensimmäisenä rakennuksena. One World Trade Center sortui puoli tuntia myöhemmin kello 10.28. Tornien sortumisen syynä on pidetty viranomaisten selvityksen mukaan lentokoneiden törmäyksessä aiheutuneiden valtavien tulipalojen aiheuttamaa vaikutusta rakennusten teräspilareihin ja -rakenteisiin. Rakenteiden paloeriste tuhoutui kuumuudessa ja niiden lujuus sekä kantavuus heikkenivät, mikä aiheutti pilarien vääntymisen ja rakennusten sortumisen. Tornien sortuminen vaurioitti pahoin World Trade Centerin ostoskeskusta.
Ensimmäisen lentokoneen törmäys Pohjoistorniin aiheutti suuren paniikin ostoskeskuksessa. Paikalla ollut silminnäkijä Allison Summers kuvailee tapahtumia ostoskeskuksessa törmäyshetken jälkeen.
»Rakennus tutisi. Kuulin ihmisten sanovan "voi ei". Jotkut harvat huusivat. -- Sitten pelottavasti laajeneva samu täytti oviaukon. -- Se alkoi tulla nopealla vauhdilla meitä kohti. -- Me juoksimme pakoon tuota valtavaa savuaaltoa, joka täytti käytävän. Oli kuin meitä olisi ajettu takaa. Kaikki ihmiset keskuksessa juoksivat. -- Osa ihmisistä itki, jotkut huusivat. Me juoksimme pakoon yhtenäisenä massana. Kukaan meistä ei tuuppinut toisia. Meillä kaikilla oli sama aikomus: päästä ulos rakennuksesta.» 
(Allison Summers )
Uusi ostoskeskus

Uuteen, rakenteilla olevaan World Trade Centerin rakennuskompleksiin on suunnitteilla uusi ostoskeskus. Uuden kaksikerroksisen keskuksen pinta-ala tulee olemaan noin 46 000 neliömetriä, mikä tekee siitä jälleen Lower Manhattanin suurimman ostoskeskuksen. Tosin pinta-alaltaan uusi keskus on alkuperäistä noin puolet pienempi johtuen  Syyskuun 11. päivän iskujen muistomuseon vaatimasta tilasta. Ostoskeskus ulottuu myös uusien Two-, Three- ja Four World Trade Centerin pohjakerroksiin. Uuden ostoskeskuksen arvellaan valmistuvan vuonna 2014.
Aiheesta muualla

Kuvia tai muita tiedostoja aiheesta The Mall at the World Trade Center Wikimedia Commonsissa
Artikkeli ostoskeskuksesta sekä kuvia ennen iskuja (Arkistoitu – Internet Archive) (englanniksi)
World Trade Center New York
| --- | --- |
Alkuperäinen (1970–2001):  One World Trade Center (Pohjoistorni) • Two World Trade Center (Etelätorni) • Marriott World Trade Center • Four World Trade Center • Five World Trade Center • Six World Trade Center • Seven World Trade Center • The Mall at the World Trade Center • Windows on the World • Top of the World Trade Center Observatories
Uusi (2001–):  One World Trade Center (Freedom Tower) • Two World Trade Center • Three World Trade Center • Four World Trade Center • Five World Trade Center • Seven World Trade Center • National September 11 Memorial & Museum
Henkilöitä:  Austin Joseph Tobin • Minoru Yamasaki • Larry Silverstein • Daniel Libeskind • David Childs • Norman Foster • Richard Rogers • Fumihiko Maki
Terrori-iskut:  World Trade Centerin pommi-isku 1993 • Syyskuun 11. päivän iskut
Aiheeseen liittyvää:  World Trade Centerin alue • Lower Manhattan • International Freedom Center • USS New York (LPD-21) • Lower Manhattan Development Corporation • Port Authority of New York and New Jersey • The Sphere
The Wanted

The Wanted huhtikuussa 2012.
The Wanted on vuonna 2009 perustettu irlantilais-englantilainen poikabändi, johon kuuluu viisi jäsentä: Max George, Nathan Sykes, Siva Kaneswaran, Jay McGuiness ja Tom Parker. Yhtyeen manageri on Scooter Braun.
The Wantedin ensimmäinen single oli "All Time Low", mutta se tuli kuuluisaksi kappaleella "Glad You Came". Muita singlejä ovat olleet "Heart Vacancy", "Lose My Mind", "Gold Forever", "Lightning", "Warzone", "Chasing The Sun" ja "I Found You". Vuonna 2012 he alkoivat menestyä Yhdysvalloissa ja Kanadassa hitillään "Glad You Came". Vuonna 2013 he julkaisivat kappaleen "Walks Like Rihanna" sekä "We Own the Night".
Yhtyeen laulusolisti Tom Parkerilla diagnosoitiin syksyllä 2020 neljännen vaiheen glioblastooma, eli aivosyöpä. Kasvain on nopeasti kehittyvä, eikä siihen ole parannuskeinoa. Parker kuoli sairauteensa 30. maaliskuuta 2022.
Jäsenet

Max George - 6. syyskuuta 1988 (ikä 36)
Nathan Sykes - 18. huhtikuuta 1993 (ikä 31)
Siva Kaneswaran - 16. marraskuuta 1988 (ikä 35))
Jay McGuiness - 24. heinäkuuta 1990 (ikä 34)
Tom Parker - 4. elokuuta 1988 (ikä 36)
Diskografia

The Wanted (2010)
Battleground (2011)
Word of Mouth (2013)
Aiheesta muualla

Wikimedia Commonsissa on kuvia tai muita tiedostoja aiheesta .
Yhtyeen kotisivut
Ylioppilastalo

Ylioppilastalo tai yo-talo voi viitata seuraaviin kohteisiin:
Helsingissä

Domus Gaudium
Uusi ylioppilastalo
Vanha ylioppilastalo
Muualla Suomessa

Joensuun ylioppilastalo
Jyväskylän ylioppilastalo Ilokivi
Lappeenrannan ylioppilastalo
Oulun ylioppilastalo Rauhala
Tampereen ylioppilastalo
Turun ylioppilastalot
Vaasan ylioppilastalo
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ylioppilastalo”, voi hakea sivunnimihaulla, laajalla sivunnimihaulla tai tekstihaulla.
Vyšeišaja liga

| Vyšeišaja liga |
| --- | --- |
Laji:  jääkiekko
Maa(t):   Armenia  Liettua  Valko-Venäjä
Perustettu:  2002
Joukkueita:  15
Hallitseva mestari:  H’K Homel-2
Eniten mestaruuksia:  HK Junior Minsk (7)
Ylempi taso:  Ekstraliga
Vyšeišaja liga (valkoven. Вышэйшая ліга) on Valko-Venäjän jääkiekon toiseksi korkein sarjataso. Sarjaa on pelattu vuodesta 2002 lähtien ja siihen osallistuvat lähinnä ylemmän sarjatason kakkosjoukkueet. Kaudella 2018–2019 sarjaan osallistuu 15 joukkuetta, joista yksi on Liettuasta ja yksi Armeniasta.
Joukkueet 2018–2019

| --- | --- |
  Ararat Jerevan   BFSO Dinamo Minsk   Energija Elektrenai   HK Bobruisk   Himik-SKA Novopolotsk-2   HK Brest-2   H’K Homel-2   HK Junior Minsk :   HK Vitebsk-2   Lokomotiv Orša   Metallurg Žlobin-2   Neman Grodno-2   Šahtjor Soligorsk-2   Valko-Venäjän U18   Valko-Venäjän U17
Mestarit

| --- | --- |
 2018: H’K Homel-2  2017: HK Junior Minsk  2016: Šahtjor Soligorsk-2  2015: HK Junior Minsk  2014: HK Junior Minsk  2013: Metallurg Žlobin-2  2012: HK Junior Minsk  2011: HK Junior Minsk  2010: Dinamo-Šinnik Bobruisk :  2009: HK Junior Minsk  2008: HK Keramin Minsk-2  2007: HK Junior Minsk  2006: H’K Homel-2  2005: H’K Homel-2  2004: Himvolokno Mogiljov-2  2003: H’K Homel-2  2002: H’K Homel-2
Søgne

Søgne on entinen kunta Etelä-Norjassa Länsi-Agderin läänissä Skagerrakin rannikolla Kristiansandin ja Mandalin kaupunkien välissä. Muita naapurikuntia olivat Marnardal pohjoisessa ja Songdalen luoteessa.
Vuonna 2020 Søgne liitettiin Kristiansandin kaupunkiin.
Luonto

Søgne on tunnettu saaristostaan, jossa 1229 saarta ja luotoa salmineen on vilkasta veneilyaluetta. Korkein kohta on kunnan pohjoisosan Spjotheia (278 m). Rantaviivaa rikkovat lukuisat niemet ja vuonot, joista pisin, Trysvuono, ulottuu 7 km sisämaahan.
Historia

Kunta on saanut nimensä vanhan Sygna-joen (Søgneelva) mukaan. Søgne oli oma hallinnollinen alueensa vuodesta 1837. Kuntaan kuului alun perin myös Greipstad, joka erosi omaksi kunnakseen 1913 (muodostaen myöhemmin osaltaan Songdalenin kunnan). Vuosina 1996-1997 Hummervikin salmesta maihinlaskupaikalta löydettiin luurangonjäänteitä, jotka kuuluivat noin 6500 eaa. eläneelle naiselle. Löytö on vanhin Norjasta löydetty ihmisluurangon osa.
Norjan kansalliskirjailijoihin kuuluvan Bjørnstjerne Bjørnsonin isä Peder Bjørnson toimi Søgnen kirkkoherrana 1852-1869, minkä johdosta Bjørnstjerne asui ja vietti aikaa kunnassa useaan kertaan kyseisten 16 vuoden aikana. Hän kirjoitti kunnassa mm. näytelmän "Mellem Slagene", osia näytelmästä "Halte-Hulda", sekä novellin "Isä". Søgnen miljöö on myös lyönyt leimansa hänen talonpoikaiskertomukseensa "Arne".
Nähtävyydet ja kulttuuri

Søgnen vanha kirkko on vuodelta 1640. Vanhassa pappilassa (Gamle Prestegård) on vilkasta konserttitoimintaa ja taidenäyttelyjä.
Kesäisin veneilijöiden suosiossa ovat Ny-Hellesundin saaristo ja saaristolaiskylä, joka tunnetaan mm. runoilija Vilhelm Kragin asuinpaikkana. Taidemaalari Amaldus Nielsen maalasi tunnetun taulunsa "Aamu Uudessa Hellesundissa" siellä. Kapeassa Olavinsalmessa ovat Norjan nykyhistorian kuninkaallisten monogrammit ja kallio, jossa voi nähdä Pyhän Olavin silhuettia muistuttavan luonnonmuodostuman. Paikkaan liittyy myös legenda, jonka mukaan Pyhä Olavi miehineen pakeni vihollisiaan kyseisen salmen kautta, joka aukesi kiveen juuri häntä varten. Alueella on myös saksalaisten joukkojen toisen maailmansodan aikana tekemiä linnoitusrakennelmia ja osittain restauroitu linnoitus, jossa on kolme sodanaikaista kanuunaa.
Vuonna 1888 rakennettu Songvårin majakka sijaitsee Hellersøyn saarella, joka on avoinna päivävierailuille ja myös yöpyjille ennakkosopimuksesta. Suomalainen höyrylaiva S/S Savonmaa luuli virheellisesti olleensa ko. majakan edustalla lähettäessään hätäsanomia ennen traagista haaksirikkoaan vuonna 1937.
Koulutus

Søgnessä toimivat kolme ala-astetta, kaksi yläastetta, lukio, Agderin kansanopisto sekä kulttuurikoulu.
Elinkeinoelämä

Perinteisiä elinkeinoja ovat edelleen maatalous, kalastus ja merenkulku. Palveluelinkeinot ovat nykyisin tärkein elinkeino. Kristiansandin kaupungin läheisyys vaikuttaa myös Søgneen ja väkiluku on kasvusuunnassa. Keskustaajama Tangvall E-39-valtatien varrella on kasvanut voimakkaasti viime vuosina houkutellen myös liike-elämää. Majoituspalveluja tarjoavat Årosin leirintäalue, sekä Trysnesin veneily- ja lomakeskus.
Aiheesta muualla

Kuvia tai muita tiedostoja aiheesta Søgne Wikimedia Commonsissa
Budstikka - Søgnen ja Songdalenin paikallislehti (norjaksi)
Søgne i Dag - Radio Søgnen kotisivut (Arkistoitu – Internet Archive) (norjaksi)
Søgneguiden (Arkistoitu – Internet Archive) (englanniksi)
Audnedal | Farsund | Flekkefjord | Hægebostad | Kristiansand | Kvinesdal | Lindesnes | Lyngdal | Mandal | Marnardal | Sirdal | Songdalen | Søgne | Vennesla | Åseral
Bjørnstjerne Bjørnson
Søgnen vanha kirkko
Amaldus Nielsen: Aamu Ny-Hellesundissa
The War to End All Wars

| The War to End All Wars Sabaton |
| --- | --- | --- |

Studioalbumin tiedot
 Julkaistu: 4. maaliskuuta 2022
 Tyylilaji: power metal
 Levy-yhtiö: Nuclear Blast
Listasijoitukset
  1. (albumilista)    1. (fyysinen albumilista)
Sabatonin muut julkaisut
| The Great War 2019 | The War to End All Wars 2022 |   |
Singlet albumilta The War to End All Wars
 ”Christmas Truce” Julkaistu: 29. lokakuuta 2021  ”Soldier Of Heaven” Julkaistu: 7. tammikuuta 2022  ”The Unkillable Soldier” Julkaistu: 11. helmikuuta 2022
The War to End All Wars on ruotsalaisen power metal -yhtyeen Sabatonin kymmenes studioalbumi, joka julkaistiin 4. maaliskuuta 2022.
Albumin nimi perustuu H. G. Wellsin teokseen The war that will end war (1914), joka koostuu ensimmäistä maailmansotaa käsittelevistä kirjoituksista. Wells lyhensi lauseen myöhemmin muotoon "War to end war" (sodat päättävä sota), mutta fraasi levisi myös muodossa "the war to end all wars". Albumi perustuu edellisen The Great War -albumin tapaan ensimmäisen maailmansodan tapahtumiin.
Yhtye julkaisee 2023 kokopitkän musikaalielokuvan, jonka musiikkina toimii The War to End All Wars -albumin kappaleet.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Teema | Kesto |  |  |  |  |  |  |
| 1. | Sarajevo |  Franz Ferdinandin salamurha | 4.37 |  |  |  |  |  |  |
| 2. | Stormtroopers | Sturmtruppen, keisarillisen Saksan armeijan erikoisjoukot | 3.56 |  |  |  |  |  |  |
| 3. | Dreadnought | Dreadnought-sotalaivatyyppi | 4.58 |  |  |  |  |  |  |
| 4. | The Unkillable Soldier | Adrian Carton de Wiart ensimmäisessä maailmansodassa | 4.11 |  |  |  |  |  |  |
| 5. | Soldier of Heaven | White Friday (1916), Alpeilla sattunut lumivyöry | 3.38 |  |  |  |  |  |  |
| 6. | Hellfighters | Yhdysvaltain 369:s jalkaväkirykmentti 'Harlem Hellfighters' | 3.26 |  |  |  |  |  |  |
| 7. | Race to the Sea | Albert I ensimmäisessä taistelussa Ypresistä osana kilpajuoksua Atlantille | 3.47 |  |  |  |  |  |  |
| 8. | Lady of the Dark |  Milunka Savić, serbialainen naissotilas vuosina 1912–1919 | 3.03 |  |  |  |  |  |  |
| 9. | The Valley of Death | 1918 Doiran taistelu | 4.13 |  |  |  |  |  |  |
| 10. | Christmas Truce | Vuoden 1914  joulun aselepo | 5.18 |  |  |  |  |  |  |
| 11. | Versailles |  Versailles’n rauhansopimus | 4.14 |  |  |  |  |  |  |
Arvostelut

Imperiumi: 8+/10
Inferno:
Soundi:
Kaaoszine:
Aiheesta muualla

The War to End All Wars Discogsissa. (englanniksi)
Albumi The War to End All Wars Encyclopaedia Metallum -sivustolla (englanniksi)
Ylösjärvi

| Ylösjärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Padasjoki
Koordinaatit:  61°18′47″N, 25°06′38″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kukkian reitin valuma-alue (35.78)
Laskujoki:  metsäoja 
Järvinumero:  35.786.1.023
Mittaustietoja
Pinnankorkeus:  150,8 m  
Rantaviiva:  0,485 km  
Pinta-ala:  1,419 ha  
Saaria:  ei saaria 
 fiYlösjärvi 
Ylösjärvi Vähä Ylösjärvi on Päijät-Hämeessä Padasjoella  sijaitseva järvi.
Maantietoa

Järven pinta-ala on 1,4 hehtaaria ja se on 200 metriä pitkä ja 100 metriä leveä. Järvellä ei ole kartan mukaan saaria. Sen rantaviivan pituus on 500 metriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Heinäjoen valuma-alueeseen (35.786) se kuuluu. Järven vedenpinnan korkeus on 150,8 metriä mpy.
Zhang Yalin

Zhang Yalin (kiin. 张亚林; 19. huhtikuuta 1981 Dalian – 14. helmikuuta 2010 Dalian) oli kiinalainen jalkapalloilija, joka pelasi keskikentällä. Hänen seuransa oli Dalian Shide vuosina 2000–2009. Zhang meni vuonna 2006 naimisiin näyttelijä, malli Jia Ninin kanssa. Parille syntyi tytär. Yalin kuoli lymfoomaan.
Käännös suomeksi
Taistelujen tiellä

| Taistelujen tiellä Kari Peitsamo |
| --- | --- | --- |

Studioalbumin tiedot
 Äänitetty : 2004
 Julkaistu: 12. toukokuuta 2004
 Tyylilaji: rock
 Kesto: 01.00.10
 Levy-yhtiö: Johanna Kustannus
Kari Peitsamon muut julkaisut
| Lähde autoiluretkelle suureen etelän kanjoniin 2003 | Taistelujen tiellä 2004 | Amerikkalaisia unelmia 2005 |
Taistelujen tiellä on suomalaismuusikko Kari Peitsamon studioalbumi. Se julkaistiin 12. toukokuuta 2004. Albumin materiaali on uutta, lukuun ottamatta Peitsamon Puisen levyn (1978) "Puinen koira" -kappaletta, josta äänitettiin uusi versio Avanto-festivaaleilla sekä "Viiala" -kappaletta, josta oli julkaistu akustinen versio "Peace & Love" -singlellä edellisenä vuonna.
Kappaleet

Kaikki sävellykset, sanoitukset ja sovitukset Kari Peitsamo.
Remu Gave Me A Jacket
I Just Wanna Play Rock´n´roll
Joe-poika Singaporesta
Kommunisti oon
Viiala
Älä heitä santaa nuotioon
Andreas Baader Song
Minun aikani koittaa vielä
Jätin sydämeni kaijakkaan
Voodoo Woman
Lake Bodom Blues
Elvira – Mistress Of The Dark
Dream On
Puinen koira 2003
If Not Now, When?
Kolme sointua ja totuus
Blind Lemon Jefferson
Sick My Duck
Taavi Lintunen
SKP 85 v.
Tiedonantaja valssi
Pesunkestävä kommunisti
Remu Gave Me A Jacket (But Mikko Gave Me A Headache)
Kappale 1 on äänitetty livenä Rytmi-lehden 70-vuotiskonsertissa 19. maaliskuuta 2004. Äänittäjänä Mika Silaste.

Kappaleet 14 ja 15 on äänitetty livenä Avanto-festivaalilla 22. marraskuuta 2003. Äänittäjänä Tommi Keränen.